Document ID: /roh_data/filtered/fineweb-2-filterrobots_roh.jsonl.gz/59830

La scola da talents da Tavau porta en l’avegnir il label da qualitad da «Swiss Olimpic». Sper Tavau han anc quatter ulteriuras scolas survegnì quest label:
- Scola tecnica spezialisada Berna
- Scola obligatoria da La Chaux-de-Fond
- SBW Campus da talent a Son Gagl
- SBW Campus da talent Winterthur
Cunquai saja il dumber da las instituziuns cun in label da qualitad creschì sin 56. Quai scriva la federaziun tetgala dal sport svizzer.
Dapi il 2005 surdat «Swiss Olympic» dus labels da qualitad ad instituziuns da furmaziun che sustegnan il sport d’elita ed offran models da scola flexibels.
Swiss Olympic
Federaziun da tetg dal sport svizzer e comitè natziunal olimpic da la Svizra. En questa funcziun dubla stgaffescha ella las meglras premissas per success sportiv sin nivel internaziunal. Swiss Olympic sustegna ses commembers (81 federaziuns da sport e 23 organisaziuns da partenadi) e cun quai radund 19'000 uniuns e 2 milliuns persunas che fan sport.
RR novitads 14:00